יעקב מצר

יעקב (קובי) מצר (נולד ב-1942) הוא פרופסור אמריטוס לכלכלה באוניברסיטה העברית בירושלים והנשיא השמיני של האוניברסיטה הפתוחה. בשנת 1967 קיבל תואר ראשון בכלכלה ובהיסטוריה מהאוניברסיטה העברית בירושלים. בשנת 1969 קיבל תואר שני בכלכלה ובשנת 1972, תואר דוקטור (Ph.D) לכלכלה, שניהם מאוניברסיטת שיקגו. תחום מחקרו העיקרי הוא היסטוריה כלכלית. חלק ממחקריו הוקדשו לנושאים שונים בהיסטוריה הכלכלית של רוסיה הצארית ושל ארצות הברית, ביניהם חקר תרומת הרכבת להתפתחות השוק הכלל ארצי ברוסיה, וסוגיות בכלכלת העבדות בארצות הברית. בעשורים האחרונים עוסקת עבודתו בעיקר בכלכלת ארץ ישראל המנדטורית וישראל ובהיבטים כלכליים של אתנו-לאומיות ושל חברות מתיישבים. בשנת 1972 הצטרף לסגל האוניברסיטה העברית, ובמהלך השנים כיהן בה כראש המחלקה לכלכלה (בשנים 1990–1992), דיקן הפקולטה למדעי החברה (בשנים 1995–1999), חבר הוועד המנהל של האוניברסיטה (בשנים 2001–2003), יו"ר מייסד של רשות הספריות האוניברסיטאית (בשנים 2003–2009), ויו"ר המועצה המדעית של הוצאת הספרים ע"ש מאגנס (בשנים 2011–2013). שימש פרופסור אורח באוניברסיטת קליפורניה בברקלי, באוניברסיטת סטנפורד, באוניברסיטת נורת'ווסטרן ובבית הספר לכלכלה של לונדון. היה חבר מערכת של כתבי עת מובילים בהיסטוריה כלכלית, חבר הוועדה האקדמית המנהלת של האגודה הבינלאומית להיסטוריה כלכלית (בשנים 1998–2006), נשיא האגודה הישראלית לכלכלה (בשנים 2009–2010). בשנת 1994 הופקד כפרופסור מן המניין על הקתדרה להיסטוריה כלכלית על שם אלכסנדר ברודי באוניברסיטה העברית, ובשנת 2010 פרש לגמלאות כפרופסור אמריטוס. ב-3 בספטמבר 2013 החל לכהן כנשיא האוניברסיטה הפתוחה וסיים את תקופת כהונתו בת חמש השנים ב-30 בספטמבר 2018. חבר המועצה הציבורית של הקרן החדשה לישראל. בשנת 1977 יצא לאור ספרו Some Economic Aspects of Railroad Development in Tsarist Russia. בשנת 1979 יצא לאור, בהוצאת יד יצחק בן-צבי, ספרו "הון לאומי לבית לאומי 1919–1921". בשנת 1990 יצא לאור הספר שכתב יחד עם עודד קפלן, "משק יהודי ומשק ערבי בארץ ישראל - תוצר תעסוקה וצמיחה בתקופת המנדט". בשנת 1993 הוענק לשניים פרס נפתלי למדעי הכלכלה והחברה, על ספרם זה. בשנת 1998 יצא לאור, בהוצאת Cambridge University Press, ספרו The Divided Economy of Mandatory Palestine. כלכלה קרקע ולאומיות : סוגיות בהיסטוריה כלכלית ובכלכלה פוליטית בשנות המנדט ובמדינת ישראל / יעקב (קובי) מצר ; תרגום מאנגלית: דפנה לוי ; עריכת לשון: הרצליה אפרתי. ירושלים : הוצאת ספרים ע"ש י"ל מאגנס - הואניברסיטה העברית, תשפ"ג 2023. Land Rights, Ethno Nationality and Sovereignty in History, co-edited with Stanley L. Engerman, Routledge, 2004. Settler Economies in World History, co-edited with Christopher Lloyd and Richard Sutch, Brill Publishers, 2013 למרות הכול... אהרן מנצ'ר ונוער יהודי וינה - טרזיינשטאט (1938--1943), המרכז ללימודי אוסטריה - פורום אירופה האוניברסיטה העברית בירושלים והוצאת ספרים ע"ש י"ל מאגנס, האוניברסיטה העברית, ירושלים, 2019 מדיה וקבצים בנושא יעקב מצר בוויקישיתוף נשיא חדש לאו"פ: פרופ' יעקב (קובי) מצר, באתר של האוניברסיטה הפתוחה קורות חיים, באתר של האוניברסיטה הפתוחה יעקב מצר, כלכלת ארץ ישראל בתקופת המנדט: מבט על התפתחות המחקר, עיונים בתקומת ישראל, 2003 יעקב מצר (1942-), דף שער בספרייה הלאומית Jacob Metzer: Some perspectives on the Israeli economy: Stocktaking and looking ahead, Israel Studies, Summer, 2014 רשימת הפרסומים של יעקב מצר, בקטלוג הספרייה הלאומית על הספר: נחום גרוס, ‏צמיחה משותפת אך לא מאחדת, קתדרה תש"ס, עמ' 171–173 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.